E-Mage 4 Web
Med E-Mage 4 Web kan du hurtigt og let lave flotte gallerier af familiefotos eller et galleri til din hjemmeside.

Hvis du ikke fjerner flueben under installationen, starter programmet, når det er installeret.
Det første, du ser, er en lille dialogboks, der fortæller dig, hvilke trin du skal igennem for at lave et galleri. Klik på OK.

For at indsætte billeder i dit galleri klikker du først på knappen med de hvide papirer og det grønne kryds. Dernæst finder du de filer, du skal bruge, og klikker på OK. Du kan også vælge at finde en hel folder med filer, du vil bruge – så klikker du på knappen ved siden af og finder den mappe, du skal bruge, hvorefter du klikker på OK.

For at lave galleriet klikker du på menuen Run og vælger GO. Du får herefter en liste over, hvad programmet vil gøre. Husk at lægge mærke til, hvor programmet placerer filen med galleriet. Til sidst får du et forhåndskig på, hvordan dit galleri kommer til at se ud.

Du kan altid komme ud af programmet ved at klikke på menuen File, og vælge Exit.